Jeg kunne godt tænke mig at høre hvor meget og hvad i andre træner med jeres hingsteplage... Jeg har en fjordhingst som bliver 1år i år. Det eneste jeg egentlig træner med ham er at tage ham ud fra folden engang imellem og få ham striglet. Han stejler dog meget når jeg trækker med ham, og sådan hingster sig op. Er der nogle gode råd til hvordan jeg får ham vænnet af med at stejle? Eller er det bare at blive ved med at øve? Han går pænt hvis der er en anden hest med. det er kun når han skal ud alene at han skaber sig. Håber på lidt gode råd...
Jeg har to 2 års vallakker - de kan Jeg træner mest almindelig håndtering med dem indtil de skal tilrides. Stejl og lignende når du går tur er uacceptabelt og skal stoppes med hård hånd, fortæl den at det vil du ikke finde dig i (så hårdt som det er nødvendigt) og gå så videre som om intet er sket.
Jeg har overvejet at træne ham i Dually ligesom jeg gør med min 3års hoppe. Men er i tvivl om det er for tidligt når han kun bliver 1 år. Han stejler heldigvis ikke ind mod mig, men væk fra mig, men derfor er det jo stadig træls at han overhovedet gør det...
Når hesten kun stejler, når den bliver taget ud alene, så skal du selvfølgelig gå med ham sammen med den anden hest. Det er dødsens farligt, når heste stejler, og hvis de gør det ofte, så øver de sig på det. Når hesten kun gør det i sådan en situation, så handler det ikke om, at den er hingst men om, at den ikke har lært at være alene. Tag den kun steder hen alene, som den allerede er tryg ved sammen med andre heste, og træn den i at være alene lidt ad gangen, ellers får du en helt umulig hest. Altså skal du ikke bare blive ved at gøre det samme, der fremprovokerer problemet, du skal gøre noget andet, der IKKE forøger problemet.
enig med tina: din hest er bange og ikke hingstet. du har mistolket hans kropssprog når i går tur alene. det er klart han ikke kan lide at være alene. verden er stor og overvældende for sådan en lille gut. Vær sød mod ham og udsæt ham ikke for noget han ikke er klar til og tryg ved. det er vigtigt han lærer at du er tryg at være sammen med og at han lærer at stole på at når han er med dig sker der intet ondt. hvis du hele tiden sætter ham i situationer han ikke kan overkomme så får du en hest der ikke stoler på dig og som vil gøre oprør - og værre endnu når han bliver større og stærkere. hvis han tidligt lærer at han selv bliver nød til at tage vare på sig selv så får du nemt en hest der bliver bange for mange ting og ikke har selvtillid. han er jo slet ikke gammel nok til at vurdere hvad der er farligt og hvad der ikke er. det bedste at gøre er netop at tage en ældre hest med som kan vise ham at verden er ok, at det ikke er farligt. i hans alder er det naturligt at han stoler mere på en ældre hest end på et menneske. det med at være alene skal nok komme med tiden, men vent dog med det. det haster jo ikke. du skal jo ikke ud og ride skovture alene lige foreløbigt, vel !
Men han er ikke på den måde alene. han kan sagtens se de andre. Hvis ikke jeg kan tage ham ud alene, kan jeg ikke tage ham med op til stalden og strigle... Kun hvis der er en anden hest med, og det er jo ikke lige altid det kan lade sig gøre. Det er ikke sådan at jeg går langt væk med ham. jeg går kun op til stalden for at strigle hvor han godt kan se de andre. Er det så bedre at jeg kun tager ham ud på den anden side af ledet hvor der ikke er problemer og så strigler ham der? Jeg mener jo at han skal lære at være alene, men at det selvfølgelig ikke er rart når han stejler...
I har også misforstået hvad jeg skrev:) Jeg går ikke ture med ham... Jeg trækker ham ud fra folden og op på striglpladsen for at strigle ham. Han kan se de andre hele tiden!! Hvis ikke jeg lærer ham det allerede nu at det er ok at blive trukket ud selv, bliver det så ikke sværere med tiden? Så kan jeg kun strigle ham hvis Susan tager hendes med, og det er ikke nemt når nu hun har den lille... Er det så bedre jeg bare strigler ham på folden eller hvad?
Læste en tråd med begrebet støvsugerridning, og vist nok også "remote"  (kan ikke finde tråden nu) Nogle, der kan oplyse mig? Tak   
Når hesten får helt lange tøjler, rytteren sidder og læner sig forover og hesten strækker halsen langt frem og ned = støvsuger
Er lidt uenig i den version at læne sig forover... Min def: er når man ønsker at hestens hals skal teleskoperes ud fra kroppen og ikke krølles sammen på bringen eller bag lod.
Det, der efter min opfattelse, bedst kan beskrive den såkaldte støvsugerridning er, at man ikke placerer hestens hoved med tøjlerne. Hesten får selv lov at vælge om den vil holde hovedet højt eller lavt, og om den vil have næsen langt fremme eller længere nede mod jorden. Det vigtige er at hesten strækker sig fremad i halsen, ikke hvor højt eller lavt den holder sit hoved og hals. Desuden lægges der stor vægt på at tempoet ikke må være for højt og at hesten skal slappe af. Nogle heste strækker så næsen meget langt ned mod jorden - deraf øgenavnet: støvsuger. Når hesten efterhånden begynder at opbygge nogle stærke rygmuskler vil den løfte hoved og hals til en højere position og rytteren vil efterhånden kunne begynde at drive forsigtigt på hesten - og i det hele taget stille flere dressurmæssige krav, fx overgange mv.
NinaSt  Hvis hesten kommer   på forparten af at strække hovedet frem og ned, driver man lidt mere, så den løfter det lidt eller laver en overgang til skridt. Man placerer stadig ikke hestens hoved med tøjlerne  Vores 4 (haflingere) går ikke med hovedet i sandet, men den gamle DV gjorde i en kort periode  De får sådan en dejlig ryg af det 
Det er vel det samme der gør sig gældende i western ridning? Jeg er selv nybeygnder i western ridning (ridning i det hele taget)  Det lyder som om at målet er det samme, at få styrket ryggen, men jeg har set nogle heste som har mulen så langt nede at der vitterlig bliver suget sandstøv . Det kan da heller ikke være sundt? Når jeg lader min egen hest få løse tøjler, sænker han automatisk hovedet, og han har aldrig lært at han skal, så jeg ser det umiddelbart som sund og naturlig adfærd 
Min Loke som ellers villig forsøger at gøre alt jeg beder om (næsten da) vil bare ikke,eller ihvertfald meget sjældent lave en tilbagetrædning når jeg rider ham.Han er faktisk ret sød til det fra jorden,men er jeg på ryggen er han modvillig. Tror egentlig han godt forstår hvad han skal,men om han bare tænker nix jeg gider ikke,eller om det kan skyldtes andet,er jeg da lidt i tvivl om.Jeg kan bare ikke lige se hvad. Det er bare få skridt,ja nærmest bare en reaktion jeg ønsker. Jeg bruger kun tøjlen/stemmekommando da det jo også er det der bliver brugt fra jorden af. Hvad kan jeg mon gøre forkert ? Dorte.
Hej Prøv at få hjælp fra jorden af samtidig med du giver signalet fra hesteryggen. Når han så fint kan fra jorden af - så må du prøve at koble dine signaler fra ryggen på det.
Og så er der nogen heste, der bare aldrig nogensinde lærer det uanset hvordan man gør og hvem, der hjælper. Min gamle DV-hoppe lærte det f.eks. aldrig. Hun nærmest låste i bagbenene når man prøvede.